Mestská časť Bratislava- Dúbravka

Materiál na 19. zasadnutie
Miestneho zastupiteľstva 
7.júla 2009

Návrh na predaj  nebytového priestoru  Homolova 4, Bratislava 
Andrejovi Náterovi.  ___________________________________________________________________________

Predkladá:			Materiál obsahuje: 

PhDr. František Guth						1. Návrh uznesenia 
    prednosta							2. Uznesenie MR
3. Stanovisko komisie
								4. Dôvodová správa
								5. Stanovisko primátora
								6. Žiadosť
								7. Zmluva o nájme
								8. LV	

Zodpovedný
JUDr. Katarína Nagyová
vedúca majetkovo - právneho oddelenia

Spracovala

JUDr. Katarína Nagyová
vedúca majetkovo - právneho oddelenia

Návrh uznesenia

Miestne zastupiteľstvo 
Schvaľuje 

predaj nebytového priestoru číslo 1 v bytovom dome na Homolovej č. 4, Bratislava, postavený na parc. č. 1217, k. ú. Dúbravka, súpisné číslo 2161, zapísaný na LV 3053 o podlahovej ploche 32,64 m2 za cenu 398/33 €/m2 a odpredaj podielu priestoru na spoločných častiach a spoločných zariadeniach domu a spoluvlastníckeho podielu na pozemku za cenu 66,39 €/ m2 pánovi Andrejovi Náterovi,  bytom Ožvoldíkova č. 6,  Bratislava.

Uznesenie  MR  č. 270/2009

Miestna rada 
odporúča 
miestnemu zastupiteľstvu schváliť predaj nebytového priestoru číslo 1 v bytovom dome na Homolovej č. 4, Bratislava, postavený na parc.č. 1217 k.ú. Dúbravka, súpisné číslo 2161, zapísaný na LV 3053 o podlahovej ploche 32,64 m2 za cenu 398/33€/m2 a odpredaj podielu priestoru na spoločných častiach a spoločných zariadeniach domu a spoluvlastníckeho podielu na pozemku  za cenu 66,39 €/m2 pánovi Andrejovi Náterovi, bytom Ožvoldíkova 6, Bratislava

Komisia legislatívno právna, mandátová a hospodárenia s majetkom

Komisia odporúča  miestnemu zastupiteľstvu schváliť predaj nebytového priestoru č. 1 v bytovom dome Homolova č. 4 Bratislava Andrejovi Náterovi.  

Komisia ekonomická a podnikateľských aktivít

Odporúča súhlasiť s predajom nebytového priestoru č. 1 v bytovom dome na Homolovej č. 4, Bratislava, postavený na parc.č. 1217 k.ú. Dúbravka, súpisné číslo 2161, zapísaný na LV 3053 o podlahovej ploche 32,64 m2 pánovi Andrejovi Náterovi za podmienky doloženia:

a.	súhlasu nadpolovičnej väčšiny všetkých vlastníkov bytov a nebytových priestorov a nájomcov bytov na Považanovej ulici č. 2 s odpredajom nebytového priestoru pre pána Andreja Nátera.

Dôvodová správa

Listom zo dňa 25.2.2009 požiadal Andrej Náter, bytom Ožvoldíkova č. 6,  Bratislava o odkúpenie nebytového priestoru číslo 1 v bytovom dome na Homolovej č. 4, Bratislava. Nebytový priestor je súčasťou bytového domu. 

Žiadateľ nebytový priestor užíva ako sklad materiálu pre údržbu bytového fondu na základe nájomnej zmluvy č. 93/1995 v znení dodatkov na dobu neurčitú. Žiadateľ riadne uhrádza nájomné.

Nehnuteľnosť, bytový dom Homolova 4, Bratislava bola zverená do správy Mestskej časti Bratislava-Dúbravka protokolom o zverení obecného majetku č. 44 z 25.5.1992. Pozemok parc. c. 1480 bol zverený do správy Mestskej časti Bratislava-Dúbravka protokolom č. 1184045559800 z 24.7.1998. Je vedený na LV č. 3053.

Užívanie nebytového priestoru v obytnom dome na Homolovej č. 4, Bratislava bolo povolené kolaudačným rozhodnutím ObNV Bratislava IV pod č. vyst. č. 326/4504/92/Ha z 7.12.1992 za účelom využitia ako predajňa potravín ovocia a zeleniny. Rozhodnutím OÚ Bratislava IV, odbor životného prostredia č. výst. 97/2081/Ta/08H z 2.10.1997 bol zmenený účel využitia nebytového priestoru ako „sklad materiálu pre bytový fond.“

Podľa §16 ods. 3 zákona č. 182/1993 Z. z. o vlastníctve bytov a nebytových priestorov, nájomca nebytového priestoru, vlastníci a nájomcovia bytov v dome majú právo na prednostný prevod nebytového priestoru do vlastníctva v tomto poradí; iným ako nájomcom nebytových priestorov, vlastníkom bytov a nájomcom bytov v dome možno nebytový priestor previesť do vlastníctva len so súhlasom spoločenstva; ak spoločenstvo nevznikne, vyžaduje sa predchádzajúci súhlas nadpolovičnej väčšiny všetkých vlastníkov bytov a nebytových priestorov a nájomcov bytov v dome. Pri hlasovaní má za každý byt v dome vlastník a nájomca bytu jeden hlas a za každý nebytový priestor v dome vlastník nebytového priestoru jeden hlas. Zmluva o prevode vlastníctva nebytového priestoru v dome, ktorou bolo porušené právo prednostného prevodu nebytového priestoru v dome na nájomcu nebytového priestoru, na vlastníka bytu alebo nájomcu bytu alebo nebol daný predchádzajúci súhlas, je neplatná.

S poukazom na vyššie uvedené a na LV č. 3053 vlastníkom nebytového priestoru  Homolova 4, 1. p., priestor č. 1 je v 1/1 Hlavné mesto SR Bratislava,  preto na prevod nie je potrebný súhlas spoluvlastníkov v dome.

Na prevod vlastníctva nebytového priestoru a spoluvlastníckeho podielu udelil predchádzajúci súhlas primátor Hl. m. SR Bratislavy listom č. MSGS-OTZ-37957/09-210827 zo 7.5.2009 za cenu priestoru minimálne 398,33 €/ m2 a za cenu pozemku minimálne 66,39€/m2.

Z obsahu nájomnej zmluvy č. 93/1995, v znení dodatku č. 1/2000 vyplýva, že žiadateľ má v nájme nebytový priestor o výmere 30,74m2, čo je oproti skutkovému stavu rozdiel o 1,60 m2 menej. Zistený rozdiel bude pánovi Náterovi, nájomcovi doúčtovaný na nájomnom spätne za obdobie 3 rokov.